Igor Olegovič Šesťorkin

Igor Olegovič Šesťorkin (rus. Игорь Олегович Шестёркин), *30. december,1995, Moskva, Ruská federácia) je ruský profesionálny hokejový brankár aktuálne pôsobiaci v tíme New York Rangers v National Hockey League. 

V roku 2021 získal Vezina Trophy pre najlepšieho brankár NHL a zároveň bol aj nominovaný na najprestížnejšie individuálne ocenenie - Hart Memorial Trophy udeľované najužitočnejšiemu hráčovi sezóny.  

Medzi jeho najväčšie tímové úspechy patrí zlato zo  Zimných olympijskych hier 2018, Gagarinov pohár (2017 s tímom SKA Petrohrad), bronz na Majstrovstvách sveta v ľadovom hokeji (2017) a striebro na Majstrovstvá sveta juniorov v ľadovom hokeji (2015). 

Bol vyhlásený do prvého All-Star Teamu NHL (2022), All-Star Game v American Hockey League (2020) a All-Star Game v Kontinentálnej hokejovej lige. V roku 2014 bol vyhlásený za najlepšieho brankára najyvššej ruskej juniorskej ligy MHL.

Kariéra

Juniorský hokej 
Šesťorkin hokejovo vyrastal v ruskom hlavnom meste, v Moskve a jeho juniorským tímom bol Krylya Sovetov Moskva. Ako veľký ruský brankársky talent reprezentoval svoju krajinu na MS juniorov do 18 rokov (2013), kde bol vyhlásený za jedného z troch najlepších hráčov tímu.

V roku 2012 bol v 2. kole draftu do KHL z celkovej 43. pozície vybraný do tímu Spartak Moskva, kde po úspešnom dvojsezónnom pôsobení v juniorskej MHL (kde získal ocenenie za najlepšieho brankára v sezóne 13/14), debutoval na seniorskej úrovni. Celkovo v najvyššej ruskej seniorskej lige odchytal už ako 19-ročný 9 zápasov, z ktorých vyhral jediný a pripísal si 90,3% úspešnosť zákrokov. 

V roku 2014 bol v 4. kole (celkovo ako 118.) draftovaný tímom New York Rangers do NHL, ale rozvíjal sa v ruských ligách. 

Až do roku 2016 sa sporadicky objavoval v juniorskej MHL, či nižšej ruskej ligeVHL. 

Vrcholom jeho juniorskej kariéry boli MS do 20 rokov (2015) kde získal striebornú medailu a zaskvel sa 93,8% úspešnosťou zákrokov v 5 zápasoch.

Vstup do seniorského hokeja a KHL 
Od sezóny 2014/15 Šesťorkin pôsobil už najmä v seniorskom hokeji, avšak zo Spartaku Moskvy sa presťahoval do tímu SKA Petrohrad. Tu strávil štyri sezóny, v ktorých predvádzal mimoriadne výkony, ktoré v sezóne 2018/2019 zavŕšil 95,3% úspešnosťou zákrokov v 28 zápasoch. V roku 2017 získal s Petrohradom Gagarinov pohár.

V rokoch 2016, 2017 a 2018 bol súčasťou ruského tímu na Majstrovstvách sveta (v roku 2017 získal bronzovú medailu) a v roku 2018 získal zlatú medailu zo Zimných olympijskch hier 2018, na ktorých boli neprítomní hráči z NHL. 

V KHL Šesťorkin napokon odchytal 117 zápasov, v ktorých si pripísal 88 výhier a 93,5% úspešnosť zákrokov.

New York Rangers 
V lete 2019 tím New York Rangers povolal Šesťorkina do Severnej Ameriky. Najskôr nastupoval za tím .Hartford Wolf Pack v nižšej "farmárskej" súťaži AHL, no ešte v sezóne 2019/2020 debutoval aj v NHL, keď zastupoval zraneného náhradníka vtedajšej jednotky Rangers Henrika Lundqvista- Alexandra Georgijeva. Šesťorkin sa predstavil hneď v 12 zápasoch, z ktorých vyhral až 10 a pripísal si 93,2% úspešnosť zákrokov. 

Po odchode Lundqvista v lete 2020 do Washingtonu Capitals sa Šesťorkin stal novou jednotkou tímu. V skrátenej sezóne 2020/2021 odchytal 35 zápasov, v ktorých si pripísal 16 výhier a 91,6% úspešnosť zákrokov. 

Jeho doposiaľ najväčším kariérnym vrcholom sa stala sezóna 2021/2022 , keď odchytal 53 zápasov so ziskom najväčšej % úspešnosti zákrokov v lige (93,5). Za svoje mimoriadne výkony nielenže získal Vezina Trophy za najlepšieho brankára, ale bol nominovaný aj na Hart Memorial Trophy pre najužitočnejšieho hráča sezóny.

V Play-off sa Šesťorkin prebojoval s Rangers až do finále konferencie, kde ich vyradil tím Tampa Bay Lightning. Predstavil sa tak v ďalších 20 zápasoch, v ktorých zaznamenal 92,9% úspešnosť zákrokov. 

V sezóne 2022/2023 nastupuje v tandeme s veteránom Jaroslavom Halákom. Zmluva s Rangers v hodnote 5,666,667 amerických dolárov ročne, mu platí až do konca sezóny 2024/2025.

Štatistiky v NHL 

Ruskí hokejoví brankári
Brankári New York Rangers
Narodenia 30. decembra
Narodenia v 1995
Hráči New York Rangers